CELEX: 62011CJ0119
Language: mt
Date: 2012-02-28 00:00:00
Title: Sentenza tal-Qorti tal-Ġustizzja (Is-Seba' Awla) tat-28 ta' Frar 2012. # Il-Kummissjoni Ewropea vs ir-Repubblika Franċiża. # Nuqqas ta' Stat li jwettaq obbligu - Direttiva 2006/112/KE - Artikoli 99 u 110 - Taxxa fuq il-valur miżjud - Rata mnaqqsa - Applikazzjoni ta' rata mnaqqsa għad-dħul magħmul mill-prezzijiet tal-biljetti tad-dħul għall-ewwel rappreżentazzjonijiet ta' kunċerti mogħtija fi stabbilimenti li fihom jistgħu jiġu servuti ikel u xorb waqt l-ispettaklu. # Kawża C-119/11.

Sentenza tal-Qorti tal-Ġustizzja (Is-Seba’ Awla) tat-28 ta’ Frar 2012 — Il-Kummissjoni vs Franza
      (Kawża C-119/11)
      “Nuqqas ta’ Stat li jwettaq obbligu — Direttiva 2006/112/KE — Artikoli 99 u 110 — Taxxa fuq il-valur miżjud — Rata mnaqqsa — Applikazzjoni ta’ rata mnaqqsa għad-dħul mill-prezzijiet tal-biljetti tad-dħul għall-ewwel rappreżentazzjonijiet ta’ kunċerti
         mogħtija fi stabbilimenti li fihom jistgħu jiġu servuti ikel u xorb waqt l-ispettaklu”
      
      Dispożizzjonijiet fiskali — Armonizzazzjoni tal-leġiżlazzjonijiet — Taxxi fuq id-dħul mill-bejgħ — Sistema komuni ta’ taxxa fuq il-valur miżjud — Possibbiltà għall-Istati Membri li japplikaw rata mnaqqsa tranżitorja — Introduzzjoni mill-ġdid ta’ rata mnaqqsa ta’ 2.10 % għad-dħul magħmul mill-prezzijiet tal-biljetti tad-dħul tal-ewwel rappreżentazzjonijiet
         ta’ kunċerti mogħtija fi stabbilimenti li fihom jistgħu jiġu servuti ikel u xorb waqt l-ispettaklu, wara li fir-rigward tiegħu
         kienet ġiet applikata rata mnaqqsa ta’ iktar minn 5 % — Inammissibbiltà (Direttiva tal-Kunsill 2006/112, Artikoli 99 u 110) (ara l-punti 30, 32, 37 u d-dispożittiv)
      
      Suġġett
      
         
               Nuqqas ta’ Stat li jwettaq obbligu — Ksur tal-Artikoli 99 u 110 tad-Direttiva tal-Kunsill 2006/112/KE, tat-28 ta’ Novembru 2006,
                  dwar is-sistema komuni ta’ taxxa fuq il-valur miżjud (ĠU L 347, p. 1) — Applikazzjoni ta’ rata mnaqqsa ta’ VAT ta’ 2.10 %
                  għall-prezzijiet tal-biljetti tad-dħul għall-ewwel rappreżentazzjonijiet ta’ kunċerti mogħtija fi stabbilimenti li jservu
                  ikel u xorb waqt l-ispettaklu — Projbizzjoni li jiġi estiż il-kamp ta’ applikazzjoni ta’ deroga inizjali wara li kienet tnaqqset
                  il-portata tiegħu.
               
            Dispożittiv
      
         
                  1)
               
               
                  
               
               
                  	Billi applikat, mill-1 ta’ Jannar 2007, rata ta’ taxxa fuq il-valur miżjud ta’ 2.10 % għad-dħul mill-prezzijiet tal-biljetti
                     tad-dħul għall-ewwel rappreżentazzjonijiet ta’ kunċerti mogħtija fi stabbilimenti li fihom jistgħu jiġu servuti ikel u xorb
                     waqt l-ispettaklu, ir-Repubblika Franċiża naqset milli twettaq l-obbligi tagħha taħt l-Artikoli 99 u 110 tad-Direttiva tal-Kunsill 2006/112/KE,
                     tat-28 ta’ Novembru 2006, dwar is-sistema komuni ta’ taxxa fuq il-valur miżjud.
                  
               
            
         
                  2)
               
               
                  
               
               
                  	Ir-Repubblika Franċiża hija kkundannata għall-ispejjeż.